Eliane Elias

Eliane Elias (født 1960) er en brasiliansk-amerikansk jazzpianist som har utgitt over tjue plater.

Hun vokste opp i São Paulo. Moren Lucy Elias var pianistinne mens bestemoren i 1927 hadde komponert "Vou Ali e Ja Volto". Eliane ble kjent som et vidunderbarn på piano som komponerte og ledet egne band i 15-årsalderen. Fra hun var 17 spilte hun et par år med bossasangeren Vinicius de Moraes (1913–80).

Etter å ha reist i Europa flyttet hun til New York City i 1981 og ble med i Steps Ahead der blant annet Michael Brecker (1949–2007) spilte saksofon. Eliane giftet seg i 1983 med broren Randy Brecker (1945–). Deres album Amanda fra 1984 var gitt navn etter datteren Amanda Brecker (1984–). På 1990-tallet giftet hun seg med sin faste bassist Marc Johnson (1957–) fra Texas, som fram til 1980 var fast bassist for Bill Evans (1929–80). Sammen ga de i 2008 ut Something for you til Evans. Hun har bodd i USA siden 1981.

Datteren Amanda har gjort sangkarriere. Albumet Made in Brazil der datteren Amanda synger i 2015 var produsert i Brasil og vant Grammy. To av Elias sine plater er til minne om nasjonalkomponisten Antônio Carlos Jobim‎ (1927–94) som hun kjente.

I Norge
Med Johnson og trommis Peter Erskine (1954–) inntok hun Musikkflekken  i oktober 1990. Med Johnson og trommis Satoshi Takeishi (1962–) underholdt hun på Cosmopolite i april 1995. Ved Nattjazz 2002 gjestet hun Sardinen i Bergen i trio med Johnson og Joey Baron (1955–) trommer. I januar 2004 var hun atter i Bergen med en "Expanded Trio". Med Johnson og Victor Lewis (1950–) på trommer turnerte hun Trondheim, Stavanger og Bergen i februar 2006. I oktober 2013 spilte hun på Bergen Internasjonale Musikkfestival. Hun spilte ved Sildajazz og Oslo Jazzfestival i august 2015, og opptrådte etter Kygo på Kongsberg Jazzfestival i 2016, som del av ensemblet Steps Ahead.

Referanser

Eksterne lenker 
 
 
 
 

Personer fra São Paulo
Brasilianske jazzmusikere
Jazzpianister fra USA
Jazzkomponister fra USA
Grammy Award-vinnere